SZT .

**TULAJDONOSI HOZZÁJÁRULÁS**

**és ingatlan használatot szabályozó blankettaszerződés**

**elektronikus hírközlési létesítmény elhelyezéséhez**

A Magyar Állam képviseletében az állami vagyonról szóló 2007. évi CVI. törvény alapján eljáró Magyar Nemzeti Vagyonkezelő Zrt. – a továbbiakban: MNV Zrt. – (székhely: H-1133 Budapest, Pozsonyi út 56.; cégjegyzékszám: 01-10-045784; statisztikai számjel: 14077340-6420-114-01.; adószám: 14077340-2-44.; képviseli: ………………………………………………………… és ……………………………………………… *[[1]](#footnote-1)* ezúton

**tulajdonosi hozzájárulást**

ad a …………………………………………………………… (Kérelmező megnevezése) (cím / székhely: …………………..……………………………...; cégjegyzékszám / KSH azonosító: ………………………………………; statisztikai számjel: ………………………………..; képviseli: …………………….…………………………………….., mint Kérelmező) részére ……………………..…………………………………….. (tervező megnevezése) által készített, ……………………..…………………………………….. elnevezésű, ……………………….. számú **tervdokumentáció szerinti elektronikus hírközlési létesítmény (továbbiakban: Létesítmény) engedélyeztetésére vonatkozó eljárás lefolytatásához** és – az így szerzett engedélyek alapján **–kivitelezési munkálatainak elvégzéséhez (továbbiakban: Beruházás)**.

A Magyar Állam tulajdonát képező, az MNV Zrt. tulajdonosi joggyakorlása alatt álló

|  |  |  |  |  |
| --- | --- | --- | --- | --- |
| [[2]](#footnote-2) | Település | Fekvés | Helyrajzi szám | Igénybevett Terület (m2) |
| 1. |   |  |   |   |
| 2. |   |  |   |   |
| 3. |   |  |   |   |
| 4. |   |  |   |   |
| 5. |   |  |   |   |
| 6. |   |  |   |   |
| 7. |   |  |   |   |
| 8. |   |  |   |   |
| 9. |   |  |   |   |
| 10. |   |  |   |   |

ingatlan(ok)at (továbbiakban: Ingatlan(ok)) érintő ……………………………. tárgyú/számú Beruházást a szükséges építéshatósági és egyéb engedélyek beszerzését követően megvalósítsa.

**A jelen tulajdonosi hozzájárulás az alábbi feltételekkel és kikötésekkel érvényes:**

1. A Kérelmező kijelenti, hogy az Ingatlan(ok) igénybevételére kizárólag a Beruházás megvalósítása érdekében kerül sor.
2. A Kérelmező és az MNV Zrt. rögzítik, hogy Ingatlan(ok) Beruházással érintett területrészeinek igénybevétele az elektronikus hírközlésről szóló 2003. évi C. törvény 96. § (1) bekezdésének értelmében ingyenesen, haszonkölcsön jogcímén történik.
3. Az MNV Zrt, mint használatba adó kijelenti, hogy a Jelen Megállapodás szerinti használatba adás során nem valósul meg az Áfa tv. 14.§. (1) bekezdés szerinti ingyenes szolgáltatás nyújtás, tekintettel arra, hogy az Építtető, mint használatba vevő csak és kizárólag a beruházás, felújítás céljából, kifejezetten a beruházás, felújítás megvalósításának mértékéig, és csak a beruházás, felújítás időtartamára, de legkésőbb a számviteli rendezés időpontjáig használhatja a Jelen Megállapodás szerinti Igénybevett Terület.
4. Amennyiben a Beruházás keretében megvalósítandó Létesítmény kivitelezése, fenntartása, üzemeltetése során a Kérelmező által harmadik személynek okozott kár megtérítése vonatkozásában harmadik személy követeléssel lépne fel, akár a Kérelmező, akár az MNV Zrt.-vel, vagy az ingatlan ingatlan-nyilvántartásba bejegyzett vagyonkezelőjével/kezelőjével/ ingatlan-nyilvántartásba bejegyzett egyéb jogcímmel rendelkező jogosultjával (továbbiakban: **az ingatlan–nyilvántartásba bejegyzett harmadik személy**) szemben a Kérelmező teljes kártérítési felelősséggel tartozik. Létesítmény fenntartása és biztonságos üzemeltetése a Kérelmező felelősségi körébe tartozik. A Létesítmény üzemeltetéséből eredő esetleges károkat a Kérelmező köteles megtéríteni.
5. A Kérelmező köteles a jelen tulajdonosi hozzájárulásban meghatározott Ingatlanokat rendeltetésszerűen használni és megtéríteni minden olyan kárt az MNV Zrt.-nek, valamint az ingatlan–nyilvántartásba bejegyzett harmadik személyek, amely a nem rendeltetésszerű használatból ered, és/vagy a kivitelezési munkálatok során keletkezett. A Kérelmező felelőssége a Ptk. 6:142.§-a alapján, a szerződésszegéssel okozott károkért való felelősség szabályai szerint áll fenn.
6. A Kérelmező kijelenti, hogy a jelen tulajdonosi hozzájárulással kapcsolatosan a Magyar Állammal vagy annak bármely képviselőjével szemben semmilyen igénnyel vagy követeléssel nem lép fel. A tervezés / engedélyezés / kivitelezés / beruházás / felújítás / átalakítás/bővítés/ÁFA fizetési kötelezettség stb. költségei sem most, sem később, semmilyen formában és jogcímen nem követelhetők MNV Zrt.-től.
7. A Létesítmény(t) - megvalósítást követően - (ezen pont kitöltése előtt kérjük konzultáljanak az MNV Zrt. területileg illetékes területi irodájának – Pest megyei, vagy budapesti ingatlan esetén az MNV Zrt. központjának - illetékes képviselőivel):

[ ]  a Magyar Állam tulajdonába kerül. A Kérelmező a hatósági engedéllyel rendelkező Létesítmény üzembe helyezését követő 30 napon belül köteles a Létesítményt az általa felvett tételes mennyiségi és értékbeli leltár, valamint az MNV Zrt. által meghatározott adatszolgáltatás keretében térítésmentesen, piaci értéken számviteli elszámolás keretében átadni az MNV Zrt. részére.

[ ]  a Kérelmező tulajdonába kerül

[ ]  a Kérelmező idegen dolgon végzett beruházásként tartja nyilván könyveiben, míg az annak elhelyezésére szolgáló Ingatlan(ok) továbbra is a Magyar Állam tulajdonában maradnak.

1. **Jelen tulajdonosi hozzájárulás kizárólag az ingatlan-nyilvántartásba bejegyzett harmadik személy hozzájárulásával együtt érvényes kivéve, ha az ingatlan-nyilvántartásba bejegyzett vagyonkezelő / kezelő az MNV Zrt., vagy bármely jogelődje** (Nemzeti Földügyi Központ kivételével). Amennyiben az ezen pontban felsorolt jogosultak a használatukban történő tényleges korlátozásra tekintettel fizetési igénnyel lépnek fel, a Kérelmező köteles az ebből fakadó fizetési kötelezettségnek haladéktalanul eleget tenni. Amennyiben az itt felsorolt jogosultak bármelyike hozzájárulásának kiadása során szakmai jellegű előírásokat fogalmaz meg a Kérelmező felé, Kérelmező köteles azokat betartani.
2. A Kérelmezőfeladata és felelőssége a Beruházás megvalósításához szükséges összes építéshatósági és egyéb engedély beszerzése.
3. A Kérelmezőfeladata és felelőssége annak vizsgálata, hogy a Beruházás megvalósításába szükséges-e a közúti közlekedésről szóló 1988. évi I. törvény 29. §-a, vagy a vasúti közlekedésről szóló 2005. évi CLXXXIII. törvény 44/A. §-a szerinti építtető bevonása. Az építtető bevonásának elmulasztásából fakadó esetleges károkért a felelősséget és az abból fakadó fizetési kötelezettséget teljeskörűen a Kérelmező viseli.
4. Kérelmező jelen tulajdonosi hozzájárulás aláírásával kijelenti, hogy az MNV Zrt. vagyon-nyilvántartási szabályzatát – amely az MNV Zrt. honlapjáról ([www.mnvzrt.hu](http://www.mnvzrt.hu)) letölthető – megismerte, és magára nézve kötelező érvényűnek ismeri el.
5. A Kérelmező:
	1. Vállalja, hogy a nemzeti vagyonról szóló 2011. évi CXCVI. törvényben (továbbiakban: Nvtv.) és az állami vagyonnal való gazdálkodásról szóló 254/2007.(X.4.) Korm. rendeletben (továbbiakban: Vhr.) foglalt beszámolási, nyilvántartási, adatszolgáltatási kötelezettségének, legkésőbb az MNV Zrt. általi felszólítást követő 10 munkanapon belül eleget tesz.
	2. Vállalja, hogy az átengedett nemzeti vagyont a jelen tulajdonosi hozzájárulásban (blankettaszerződésben) foglalt előírásoknak és a jelen tulajdonosi hozzájárulás rendelkezéseinek, valamint a jelen hozzájárulás hozzájárulásban (blankettaszerződésben) rögzített hasznosítási célnak megfelelően használja.
	3. Kijelenti, hogy az Nvtv. 3.§ (1) bekezdés 1. pontja szerinti átlátható szervezet, illetve a hasznosításban – a Kérelmezővel közvetlen vagy közvetett jogviszonyban álló harmadik félként – kizárólag természetes személyek, vagy Nvtv. 3. § (1) bekezdés 1. pontja szerinti átlátható szervezetek vesznek részt.

A jelen pontban foglalt rendelkezések nem teljesítése/teljesülése esetén az MNV Zrt. a jelen tulajdonosi hozzájárulást kártalanítás nélkül és azonnali hatállyal felmondhatja.

1. A Kérelmezőtudomásul veszi továbbá, hogy a jelen tulajdonosi hozzájárulást az MNV Zrt. kártalanítás nélkül és azonnali hatállyal felmondhatja akkor is, ha a nemzeti vagyon hasznosításában részt vevő bármely – a Kérelmezővel közvetlen vagy közvetett módon jogviszonyban álló harmadik fél – szervezet a jelen tulajdonosi hozzájárulás (blankettaszerződés) megkötését követően beállott körülmény folytán már nem minősül átlátható szervezetnek. Az Nvtv. 3. § (1) bekezdés 1. pontja szerint átlátható szervezet tulajdonosi szerkezetében a 3. § (1) bekezdés 1. pontjától eltérő változást a Kérelmező és a harmadik személy közötti szerződésben a Kérelmezőt megillető rendkívüli felmondási okként rögzíteni kell.
2. Kérelmező tudomásul veszi, hogy az állami vagyon használóját, az őt megillető jogok gyakorlását, e joggyakorlás szabályszerűségét az MNV Zrt. jogosult ellenőrizni. Az MNV Zrt. tulajdonosi ellenőrzésének eljárásrendjét – melynek mindenkor hatályos változata az MNV Zrt. honlapjáról elérhető, illetve letölthető – a Vhr. 20. § (1) bekezdése alapján jelen tulajdonosi hozzájárulás (blankettaszerződés) részének tekintik.
3. A Kérelmező jelen tulajdonosi hozzájárulás aláírásával kijelenti, hogy
	1. nem áll csőd- vagy felszámolási eljárás, végelszámolás, önkormányzati adósságrendezési eljárás alatt,
	2. tevékenységét nem függesztette fel, illetve tevékenységét nem függesztették fel,
	3. az adózás rendjéről szóló 2017. évi CL. törvény 260§-a szerinti köztartozásmentes adózói adatbázisban szerepel,
	4. amennyiben a Kérelmező természetes személy, a Vtv. 25.§ (1) bekezdés d) pontjában meghatározott bűncselekmények miatt nem büntetett előéletű,
	5. a Kérelmezővel munkaviszonyban vagy más, foglalkoztatásra irányuló jogviszonyban nincs olyan személy, aki vezető tisztség betöltését kizáró foglalkozástól eltiltás hatálya alatt áll,
	6. amennyiben a Kérelmező nem természetes személy, tevékenységét a jogi személlyel szemben alkalmazható büntető intézkedésekről szóló 2001. évi CIV. törvény 5. § (2) bekezdése alapján a bíróság jogerős ítéletében nem korlátozta.
	7. állami vagyon hasznosítására irányuló korábbi – három évnél nem régebben zárult – eljárásban hamis adatot nem szolgáltatott és ezért az eljárásból sem zárták ki.
4. Felek rögzítik, hogy a jelen szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.
5. Felek rögzítik továbbá, hogy a jelen szerződéses együttműködés során személyes adatokat csak és kizárólag a jelen Megállapodás teljesítéséhez szükséges mértékben kezelnek a másik Fél munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat az Infotv. keretei között teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.
6. Felek egybehangzóan rögzítik, hogy a GDPR 5. cikk (1) bekezdés b) pontja továbbá a GDPR 6. cikk (1) bekezdés a), c) és e) alpontja alapján kifejezetten jogszerűnek tekintik mindazon személyes adataiknak a másik Fél általi kezelését, amely célból és mértékben ez az adatkezelés a jelen szerződés teljesítéséhez a másik Félnek szükséges.
7. Az MNV Zrt. mindenkor hatályos adatkezelési tájékoztatója az MNV Zrt. honlapjáról elérhető. ([MNV - Adatkezelési tájékoztató](https://www.mnv.hu/adatkezelesi-tajekoztato))
8. Jelen tulajdonosi hozzájárulás érvényességi feltétele, hogy az abban foglaltakat a Kérelmező feltétel nélkül teljeskörűen elfogadja, és azt cégszerűen aláírja. Amennyiben az Ingatlan(ok) az ingatlan-nyilvántartásba bejegyzett harmadik személy jogával terheltek, a jelen tulajdonosi hozzájárulás hatályba lépésének feltétele az ingatlan–nyilvántartásba bejegyzett harmadik személy írásbeli hozzájárulása.
9. Jelen tulajdonosi hozzájárulásban (blankettaszerződésben) nem szabályozott kérdésekben az állami vagyonra vonatkozó, mindenkor hatályos jogszabályok (az Nvtv., a Vtv. és a Vhr., továbbá a Polgári Törvénykönyvről szóló 2013. évi V. törvény) szabályai az irányadóak.

Jelen tulajdonosi hozzájárulás (blankettaszerződés) 4 eredeti példányban készült, melyből 2 példány a Kérelmezőt, 2 példány az MNV Zrt.-t illeti meg.

…….………, ………………………….. …….………, …………………………..

|  |  |
| --- | --- |
| ………………………………………… | ……………………………………. |
| Magyar Nemzeti Vagyonkezelő Zrt.MNV Zrt. képviseletében | …………………………….Kérelmező képviseletében |
| …………..………………..…… | …………..………………..…… | …………..………………..…… | …………..………………..…… |

1. Cégjegyzésre jogosult munkavállalók és beosztásuk, melyet az MNV Zrt. tölt ki. [↑](#footnote-ref-1)
2. A sorok száma szükség szerint bővíthető vagy csökkenthető [↑](#footnote-ref-2)